মেরিলেবোন ক্রিকেট ক্লাব
১৭৮৭ সালে এমসিসি প্রতিষ্ঠিত হয়। টমাস লর্ড কর্তৃক গ্রাউন্ড ক্রয়ের মাধ্যমে এ ক্লাবের প্রতিষ্ঠা ঘটে। পরবর্তীতে এর গঠনতন্ত্র অষ্টাদশ শতকের শুরুর দিকে অথবা তারও আগে পুণরায় রচিত হয়। পুরনো ক্লাবকে বিশিষ্ট ব্যক্তি ও ভদ্রলোকদের ক্লাব বা ক্রিকেট ক্লাব নামে পরিচিতি পায়। মূলতঃ সামাজিক কার্যক্রম ও জুয়াখেলার ক্লাব হিসেবে প্রতিষ্ঠা পেলেও লন্ডন ক্রিকেট ক্লাব, জকি ক্লাব, হ্যাম্বলডন ক্লাব, হোয়াইট কন্ডুইট ক্লাবের সাথে এর সংশ্লিষ্টতা ছিল।
আর্নল্ড ফদারগিল
১৮৭৫ সালে সমারসেট কাউন্টি ক্রিকেট ক্লাব প্রতিষ্ঠিত হয়। শুরুরদিকে ক্লাবটি আর্থিক সঙ্কটে ভুগতে থাকে। তাসত্ত্বেও, আর্নল্ড ফদারগিল ও আলফ্রেড ব্রুকসকে ১৮৮০ সালে ক্লাবের প্রথম পেশাদার ক্রিকেটার হিসেবে নিয়োগ দেয়। ঐ বছরের জুলাইয়ে কাউন্টি দলের পক্ষে তিনি তাঁর প্রথম খেলায় অংশ নেন। ওয়েস্টন-সুপার-মেয়ার থেকে আগত ষোলজনের দলের বিপক্ষে খেলে খেলায় তেরো উইকেট পান। ১৮৮০ সালে সমারসেটের পক্ষে নিয়মিতভাবে সকল খেলায় অংশ নেন ও শীর্ষস্থানীয় উইকেট শিকারীতে পরিণত হন। দুইবার মেরিলেবোন ক্রিকেট ক্লাব, হার্টফোর্ডশায়ার, ও লিচেস্টারশায়ারের বিপক্ষে একবার ইনিংসে পাঁচ উইকেট পান তিনি।